«Dalgunos añaden que ye too una conspiración del gobiernu chinu, Bill Gates, les farmacéutiques y un primu que tengo yo en Torrelavega pa cambiar el mundu»
#000000
Esti 2021 aportó una nueva vacuna a esta piel de toru, una distinta, afayadiza, separtada en dos dosis. La formulación fízose rápido, y eso xeneró tovía más dudes que la que mos vendía la política vasca hai tiempu. Dalgunos —munchos, por desgracia— dicen qu’esa indición val pa metenos un chip y controlar los nuesos movimientos, lo que dicimos o facemos, pa dirixir la nuestra vida; otros —tamién hai de los primeros— añaden que ye too una conspiración del gobiernu chinu, Bill Gates, les farmacéutiques y un primu que tengo yo en Torrelavega pa cambiar el mundu y da-yos milenta millones del nuesu erariu a les empreses que tán desendolcando’l chip esi. Una llocura. Asina que, si al mieu que causa’l propiu virus-y sumamos la conspiranoia d’abondes oveyes bípedes, el resultáu ye’l caos, una sociedá esgonciada.
#000002
¿Qué díbemos esperar del país nel que s’escribió El Llazarín de Tormes?
#000003
Munches son les noticies estes últimes semanes nes qu’apaecen cargos públicos, lliberaos sindicales y suxetos que pasaben perhí —de casualidá, claro ta— que reciben la vacuna enantes que naide, y non contentos con ello xuben la semeya a redes sociales, arguyosos de formar parte de la sociedá qu’acolumbra ensin mieu’l futuru. Mientres esto asocede, les Unidaes de Cuidaos Intensivos y les plantes hospitalaries siguen enllenes de xente enfermo, y nesta tercera fola, amás, muncha xente mozo. Hailos que salen alantre; otros, anque lo intenten —asegúrovos que facemos tolo que podemos por ello—, nun lo consiguen. Xente que naguó pola vacuna y nun va vivir pa tener esa oportunidá. ¿Qué díbemos esperar del país nel que s’escribió El Llazarín de Tormes?
#000004
En viendo esta situación, tando unu yá vacunáu contra la covid, nun pueo más que pidir que Pfizer o otra compañía farmacéutica busque pel caxón a ver si atopa aquella receta escaecida y enfota la producción pa qu’España reciba munches, munches dosis, que falta-y fai.
#000005
Andres Treceño, médico y columnista de miGijón
#000006
Salud aprueba el nuevo calendario de vacunaciones infantiles en Asturias
#000007
La Consejería de Salud ha aprobado el nuevo calendario de vacunaciones infantiles en Asturias. La resolución con todos los detalles...
#000008
El Sespa abre la autocita para mayores de 65 años pendientes de recibir el refuerzo de la vacuna Covid-19
#000009